CELEX: C2006/331/19
Language: el
Date: 2006-12-30 00:00:00
Title: Υπόθεση C-283/05: Απόφαση του Δικαστηρίου (πρώτο τμήμα) της 14ης Δεκεμβρίου 2006 (αίτηση του Oberster Gerichtshof για την έκδοση προδικαστικής αποφάσεως) — ASML Netherlands BV κατά Semiconductor Industry Services GmbH (SEMIS) (Διεθνής δικαιοδοσία, αναγνώριση και εκτέλεση των αποφάσεων σε αστικές και και εμπορικές υποθέσεις — Κανονισμός (ΕΚ) 44/2001 — Αναγνώριση και εκτέλεση — Άρθρο 34, σημείο 2 — Ερήμην εκδοθείσα απόφαση — Λόγος αρνήσεως αναγνωρίσεως της αποφάσεως — Έννοια του ερημοδικήσαντος καθού που μπορούσε να ασκήσει ένδικο μέσο κατά της αποφάσεως — Παράλειψη επιδόσεως και κοινοποιήσεως αυτής)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/12
            
         Απόφαση του Δικαστηρίου (πρώτο τμήμα) της 14ης Δεκεμβρίου 2006 (αίτηση του Oberster Gerichtshof για την έκδοση προδικαστικής αποφάσεως) — ASML Netherlands BV κατά Semiconductor Industry Services GmbH (SEMIS)
   (Υπόθεση C-283/05) (1)
   
   (Διεθνής δικαιοδοσία, αναγνώριση και εκτέλεση των αποφάσεων σε αστικές και και εμπορικές υποθέσεις - Κανονισμός (ΕΚ) 44/2001 - Αναγνώριση και εκτέλεση - Άρθρο 34, σημείο 2 - Ερήμην εκδοθείσα απόφαση - Λόγος αρνήσεως αναγνωρίσεως της αποφάσεως - Έννοια του ερημοδικήσαντος καθού που «μπορούσε» να ασκήσει ένδικο μέσο κατά της αποφάσεως - Παράλειψη επιδόσεως και κοινοποιήσεως αυτής)
   (2006/C 331/19)
   Γλώσσα διαδικασίας: η γερμανική
   Αιτούν δικαστήριο
   Oberster Gerichtshof
   Διάδικοι στην υπόθεση της κύριας δίκης
   ASML Netherlands BV
   κατά
   Semiconductor Industry Services GmbH (SEMIS)
   Αντικείμενο της υποθέσεως
   Αίτηση εκδόσεως προδικαστικής αποφάσεως — Oberster Gerichtshof (Αυστρία) -Ερμηνεία του άρθρου 34, σημείο 2, του κανονισμού (ΕΚ) 44/2001 του Συμβουλίου της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ L 012, σ. 1) — Αναγνώριση ερήμην εκδοθείσας αποφάσεως — Δυνατότητα προσβολής της αποφάσεως από τον ερημοδικήσαντα εναγόμενο — Μη έγκυρη επίδοση ή κοινοποίηση
   Διατακτικό της αποφάσεως
   Το άρθρο 34, σημείο 2, του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, έχει την έννοια ότι ένας εναγόμενος «μπορούσε» να ασκήσει ένδικο μέσο κατά ερήμην εκδοθείσας κατ' αυτού αποφάσεως μόνον αν είχε πράγματι γνώση του περιεχομένου αυτής, κατόπιν επιδόσεως ή κοινοποιήσεως πραγματοποιηθείσας εγκαίρως ώστε να μπορεί να αμυνθεί ενώπιον του δικαστή του κράτους προελεύσεως.
   
      (1)  ΕΕ C 229 της 17.9.2005.